27/12/2021 | Administración LocalMunicipal
Monfero
Aprobación oferta de emprego público extraordinaria estabilización emprego temporal 2021

Por Resolución desta Alcaldía nº 427/2021 de data 21 de decembro de 2021 acordouse aprobar a Oferta de Emprego Público Extraordinaria deste Concello para o ano 2021. Dando cumprimento á citada Resolución procédese á publicación íntegra da mesma para xeral coñecemento. O Pleno desta Corporación, mediante acordo adoptado en sesión ordinaria celebrada en data 18 de decembro de 2020, aprobou, conxuntamente co Orzamento Municipal, o Cadro e o Anexo de persoal deste Concello para o ano 2021 e a modificación da Relación de Postos de Traballo, sendo publicado no Boletín Oficial da Provincia de A Coruña (BOP nº 16, do 26/01/2021, modificado no BOP nº 26, do 09/02/2021). O Real Decreto-lei 14/2021, do 6 de xullo, de medidas urxentes para a redución da temporalidade no emprego público, ten como obxectivo que a taxa de cobertura temporal sitúese por baixo do oito por cento das prazas estruturais e autoriza unha taxa de reposición de efectivos adicional ás establecidas nas leis de orzamentos xerais do Estado para os anos 2017 e 2018, para procesos de estabilización de emprego temporal, correspondentes a prazas de natureza estrutural que, estean ou non dentro das relacións de postos de traballo, cadros de persoal., e, estando dotadas orzamentariamente, estiveran ocupadas temporalmente e de forma ininterrompida alo menos nos tres anos anteriores ao 31 de decembro de 2020. Por Resolución desta Alcaldía nº 422/2021, de data 20 de decembro de 2021, previa negociación, declarouse a caducidade parcial da OEP de 2008 respecto dos procesos aínda non rematados. A Mesa de Negociación dos empregados públicos deste Concello, o 13 de decembro de 2021, alcanzou acordo sobre a aprobación da Oferta de Emprego Público derivada da habilitación efectuada para a estabilización do emprego temporal polo Real decreto-lei 14/2021. Logo de ver o Cadro de Persoal e a Relación de Postos de Traballo do Concello e o Anexo de Persoal do Orzamento Municipal correspondentes ao ano 2021, así como a modificación da Relación de Postos de Traballo, co fin de adaptala ás estabilización de emprego previstas, e o Cadro de Persoal e o Anexo de Persoal do Orzamento Xeral para o exercicio de 2022, aprobados inicialmente polo pleno da corporación o 17 de decembro de 2021, e o resto de antecedentes, datos e información que constan no Concello en materia de persoal, e considerando que as prazas que se relacionan deseguido cumpren os requisitos esixidos legalmente e, por tanto, resultan susceptibles de ser incluídas na Oferta de Emprego para a estabilización do emprego temporal. Vistos os informes emitidos polo Departamento de Persoal e pola Secretaría-Intervención desta Corporación, así como o disposto no artigo 91 da Lei 7/1985, de 2 de abril, Reguladora das Bases do Réxime Local. De conformidade co establecido no artigo 21.1. g) da Lei 7/1985, de 2 de abril, Reguladora das Bases do Réxime Local, RESOLVO: PRIMEIRO.- Aprobar a seguinte Oferta de Emprego Público extraordinaria, para a estabilización do emprego temporal do Concello de Monfero, para o ano 2021: SEGUNDO.- Establecer, de conformidade co indicado no apartado 2 do artigo 2 do Real Decreto-lei 14/2021, do 6 de xullo, de medidas urxentes para a redución da temporalidade no emprego público, o 31 de decembro de 2022 como prazo máximo para a convocatoria dos correspondentes procesos selectivos, e a súa resolución antes do 31 de decembro de 2024. TERCEIRO.- Que se publique no taboleiro de anuncios ubicado na sede electrónica do Concello, no Diario Oficial de Galicia e no Boletín Oficial da Provincia de A Coruña. CUARTO.- Certificar ao Ministerio de Facenda, a través da Secretaría de Estado de Orzamentos e Gastos, de conformidade co indicado no apartado 7 do artigo 2 do Real Decreto-lei 14/2021, do 6 de xullo, de medidas urxentes para a redución da temporalidade no emprego público, o número de prazas ocupadas de forma temporal existente en cada un dos ámbitos afectados. QUINTO.- Proporcionar a información estatística correspondente aos resultados do proceso de estabilización de emprego temporal a través do Sistema de Información Salarial do Persoal da Administración. Contra a presente resolución, que pon fin á vía administrativa, pode interpoñer alternativamente recurso potestativo de reposición ante o Alcalde-Presidente polo prazo de 1 mes, ou ben interpoñer directamente recurso contencioso-Administrativo, ante o Xulgado do Contencioso-Administrativo de A Coruña que por quenda corresponda no prazo de dous meses, de conformidade co disposto nos artigos 46 e concordantes da Lei 29/1998, do 13 de xullo, reguladora da xurisdición contencioso-administrativa (LRXCA). Se se optase por interpoñer o recurso de reposición potestativo non poderá interpoñerse recurso contencioso administrativo ata que aquel sexa resolto expresamente ou se producise a súa desestimación por silencio, ao abeiro do disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. Monfero, 21 de decembro de 2021. O ALCALDE Andrés Feal Varela